ඇතැම් ස්ථානවල දිගු පෝලිම් දක්නට ලැබුණු අතර, සැලකිය යුතු පිරිසක් සංචරණ සීමාවන්ට යටත්ව කටයුතු කළ බවට ද ප්‍රදේශ රැසකින් වාර්තා වුණා.මේ අතර, වෛද්‍යවරුන් ලෙස පෙනී සිටිමින් සහ වෛද්‍ය ලාංඡනය අවභාවිත කරමින් කටයුතු කළ තිදෙනෙකු ද පොලීසිය අද කොළඹදී අත්අඩංගුවට ගෙන තිබුණා.මේ අතර, සංචරණ සීමා පනවා තිබියදී නිරෝධායන නීති උල්ලංඝනය කර නීතිවිරෝධී මත්පැන් ජාවාරමේ නිරත වූ පුද්ගලයින් 3 දෙනෙකු ද බේරුවල දී අත්අඩංගුවට ගෙන තිබෙනවා.පෑලියගොඩ මත්ස්‍ය වෙළඳ සංකීර්ණය ද අද විවෘත කර තිබූ අතර, මත්ස්‍ය මිල ගණන් ඉහළ මට්ටමක පැවති බව වාර්තා වනවා.දිවයින පුරා ක්‍රියාත්මක සංචරණ සීමා අද අලුයම 4 ට ලිහිල් කෙරුණු අතර එය අද රාත්‍රී 11ට යළි බලාත්මක වනවා.ඒ අනුව, ජුනි 7 වනදා දක්වා එය බලපැවැත්වෙන අතර, මැයි 31 සහ ජුනි 4 යන දිනයන්හි යළි අත්‍යාවශ්‍ය භාණ්ඩ මිලදී ගැනීම සඳහා සංචරණ සීමා ලිහිල් කිරීමට නියමිතයි.